Zahtjev za prethodnu odluku koji je 7. lipnja 2024. uputio Landesgericht Korneuburg (Austrija) – AirHelp Germany GmbH/Austrian Airlines AG
(predmet C-399/24, AirHelp Germany)
Jezik postupka: njemački
Sud koji je uputio zahtjev
Landesgericht Korneuburg
Stranke glavnog postupka
Tužitelj i žalitelj: AirHelp Germany GmbH
Tuženik i druga stranka u žalbenom postupku: Austrian Airlines AG
Prethodno pitanje
Treba li članak 5. stavak 3. Uredbe (EZ) br. 261/20041 tumačiti na način da je riječ o „izvanrednoj okolnosti” ako je zrakoplov kojim je trebalo izvesti let pogodila munja tijekom leta koji je izveden neposredno prije tog leta te su stoga ovlašteni tehničari trebali provesti obveznu sigurnosnu provjeru zrakoplova zbog koje je on ponovno pušten u uporabu tek otprilike pet sati nakon planiranog polaska?
____________
1 Uredba (EZ) br. 261/2004 Europskog parlamenta i Vijeća od 11. veljače 2004. o utvrđivanju općih pravila odštete i pomoći putnicima u slučaju uskraćenog ukrcaja i otkazivanja ili dužeg kašnjenja leta u polasku te o stavljanju izvan snage Uredbe (EEZ) br. 295/91 (SL 2004., L 46, str. 1.) (SL, posebno izdanje na hrvatskom jeziku, poglavlje 7., svezak 26., str. 21.)